खेरावां गांव में कुइया में गिरने से एक बच्चे की मौके पर मौत, एक घायल
पानी के टैंक में डूबा बालक, भरतपुर रैफर
उपखंडके खेरावा गांव में कच्ची कुईया में गिरने से एक बच्चे की मौके पर ही मौत हो गई जबकि एक गम्भीर रूप से घायल हो गया। घायल को हरियाणा के नूंह मेवात में भर्ती कराया गया। जानकारी के अनुसार गांव खेरावा निवासी सत्तार उम्र 8 साल और आसिव पुत्र सामीन उम्र 9 वर्ष जंगल में खेलते-खेलते बच्चे कच्ची कुईया में गिर गए जिसमें मौक़े पर ही सत्तार की मौत हो गई और आसिव गंभीर रूप से घायल हो गया। जिसको हरियाणा के नूंह मेवात हॉस्पिटल में भर्ती कराया गया। समाचार लिखे जाने तक कोई भी मामला दर्ज नहीं हो सका।
बच्चों के खेलते समय हुआ दर्दनाक हादसा
कामां | गांवसबलाना में शनिवार दोपहर को घर में खेलते समय एक दो वर्षीय बालक पानी के टैंक में डूब गया। परिजनों द्वारा बालक को पानी से बाहर निकालकर कामां अस्पताल में भर्ती कराया गया। जहां से चिकित्सकों ने हालत नाजुक होने के कारण जिला अस्पताल रैफर कर दिया। गांव सबलाना निवासी कय्यूम मेव का दो वर्षीय पुत्र कदीम घर के आंगन में खेल रहा था। तभी वह घर में ही स्थित पानी के टैंक में जा गिरा। जिस पर परिजनों ने उसे बाहर निकाला और कामां अस्पताल में भर्ती कराया। जहां चिकित्सकों ने प्राथमिक उपचार के बाद जिला आरबीएम अस्पताल के लिए रैफर कर दिया।
कामां | क्षेत्रके दो अलग-अलग गांवों में शनिवार दोपहर को खेल-खेल में दो बालकों ने कीटनाशक दवा का सेवन कर लिया जिन्हें कामां के राजकीय अस्पताल में भर्ती कराया गया जहां उनका उपचार जारी है। कामां के गांव ऊधन निवासी मुबारिक मेव की 6 वर्षीय पुत्री सामिया ने दूध में मिलाया जाने वाला हाइड्रोजन नामक पदार्थ का सेवन कर लिया जिससे वह अचेत हो गई। जिसे परिजनों ने कामां अस्पताल में भर्ती कराया गया। वहीं दूसरी ओर गांव छिछरवाड़ी निवासी विष्णु लोधा के एक वर्षीय पुत्र सुमित ने घर मे खेलते समय कीटनाशक दवा का सेवन कर लिया। जिसे परिजनों ने कामां अस्पताल में भर्ती कराया गया।
hin_Deva bho_Deva hin_Deva hin_Deva hin_Deva hin_Deva